ЗАМАНА - «Мурталра кумекбарес хIядурлира»\nАвтор К.Кабчуева, «Иван-къутанна ООШ» МКОУ-ла историяла ва обществознаниела мугIяллим\n3,7,8,9-ибти классуназирти дурсрачи вякьи гIергъи, ил бучIантала багьудлумала даражаличи разили калун. Выпускникунани гьарилли чула гьуни декIарбарилри ва жигарчебли имтихIянтачи хIядурбикIулри. Дарсличир дурхIнани илцадра жигарла бутIакьяндеш дирулри, хIятта кураторли хьардиути историяла, биологияла, обществознаниела шайчирти лерил суалтас жавабти лугулри.\nДурсри тамандиубли гIер­гъи, «журуга столличиб» ме­то­дистли лерил хатIабачила гьан­бушиб ва гIур илди хIе­ди­ахъес чекадизурли диреная или буриб. «ИмцIаливан пикри бяхIчииэс чебиркур дарсличи хIя­дур­дирухIели, хаслира — математикала ва урус мезла дурсрачи. Ну дебали разивиубра жагьси учительница К.Кабчуевани дура­бер­кIибси дарсличи. Лерилра тIалабуначи балбикибси дарсла план лебри. ДурхIнани илала предмет хIясибли дебали гIяхIти багьудлум­и чедаахъиб», — викIи М.Ал­жан­бе­ков.\nБелчIудила учреждениебази учительти ва цархIилти хIянчизарти хIянчиличи кабалтнила суалти хIердариб. А.ХIяжиевани ахъбуцибси суайс жаваб багьес багьандан, республикала профсоюзла организациялизи дугьаризахъес гIеббуриб кураторли.\n«Школала даража ахъбуцес багьандан, учительтани конкурсуначир ва цархIилти далдуцуначир жигарла бутIа­кьян­деш дирес гIягIнили са­би. Республикала ва муници­па­литетла даражаличир де­тур­хути конкурсуначир бу­тIа­кьяндеш дарес дигусилис мурталра кумекбарес хIя­дур­лира», — багьахъур Мурад ХIя­жи­мурадовичли.